दिसंबर में एक्सपायर होने वाले स्मार्ट कार्डों का स्वत: नवीनीकरण
रायपुर | आरएसबीवाय व एमएसबीवाय के तहत 31 दिसंबर को एक्सपायर हो रहे स्मार्ट कार्ड का नवीनीकरण स्वत: हो जाएगा। 31 दिसंबर को राजनांदगांव, दुर्ग, बालोद, बेमेतरा, रायपुर, गरियाबंद, सरगुजा, सूरजपुर व बलरामपुर जिले के स्मार्ट कार्ड की बीमा अवधि खत्म हो रही है। स्वास्थ्य विभाग के अधिकारियों ने बताया कि अक्टूबर 2012 के बाद बनाए गए इन स्मार्ट कार्डों का स्वत: नवीनीकरण कर दिया जाएगा। ऐसे स्मार्ट कार्डधारी एक जनवरी से पंजीकृत अस्पतालों में जाकर इलाज करवा सकेंगे। इन जिलों में छूटे हुए लोगों का डॉटा बेस तैयार किया जा रहा है। कोई भी समस्या होने पर टोल फ्री नंबर 18002334200 पर सुबह 9 से रात 9 बजे तक संपर्क किया जा सकता है।
hin_Deva hin_Deva